  Виталий Пронин Воткинсклэн город луэмез дырысен 85 ар тырмиз. Городзылэн нуналызлы сӥзьыса, татын улӥсьёс бадӟым кузьымъёс басьтӥзы. Пӧлысьтызы одӥгез — «Знамя» йӧ арена. Пуктэмын В. Путинэн кичӧлтэм «Демография» нацпроект чотын. Оглом 279 миллион манет быдтэмын, со пӧлысь 239-эз — федерал, кылемез — элькун казнаысь. Отын огдыре 120 мурт ёзвиоссэ кыдатыны быгатоз, 50 спорт-сменъёс тренировкаос ортчытъялозы. Мукет кузьымъёс пӧлын — Вормон парк но П. Чайковскийлы сӥзем «Арлэн вакытъёсыз» парк. Городлэн нуналызлы сӥзьыса, татын тулысысен нырысьсэ трос калыкен уно ужрадъёс ортчизы. Теги: Воткинск  